stanford-oval/wikipedia huggingface dataset:
Rafinha (jalkapalloilija, 1985)
Ura > Genoa

Italian Serie A:ssa pelaava Genoa kertoi 4. elokuuta 2010 hankkineensa Rafinhan usean vuoden sopimuksella. Siirtosummaksi kerrottiin 8 miljoonaa euroa. Rafinha vietti Genoassa vain yhden kauden, pelaten 34 ottelua.
Ura > Bayern München

Saksalaisseura Bayern München tiedotti 1. kesäkuuta 2011 Rafinhan siirtyvän joukkueeseensa noin 5,5 miljoonan euron siirtosummalla. Rafinha kertoi siirron syyksi pelityylin sopimattomuuden Genoassa.
Rafinha edusti Bayernia kahdeksan kauden ajan, ja pelasi Bayern Münchenissä kaikki seurajoukkuekilpailut laskettuna yhteensä 266 ottelua.
Ura > Flamengo

Rafinha palasi Brasiliaan kesällä 2019, tehden kahden vuoden sopimuksen Brasilian pääsarjassa pelaavan Flamengon kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (Arkistoitu – Internet Archive)
Brasilian joukkue – Kesäolympialaiset 2008
1 Alves |
2 Rafinha |
3 A. Silva |
4 T. Silva |
5 Hernanes |
6 Marcelo |
7 Anderson |
8 Lucas |
9 Pato |
10 Ronaldinho |
11 Ramires |
12 Renan |
13 Ilsinho |
14 Breno |
15 Diego |
16 Neves |
17 Sóbis |
18 Jô |
Valmentaja Dunga
Redemptoristit

Redemptoristien vaakuna.
Ainaisen avun Äidin ikoni.
Redemptoristit eli liguoriaanit, virallisesti latinaksi “Congregatio Sanctissimi Redemptoris” eli C.Ss.R., on miehille tarkoitettu roomalaiskatolinen sääntökunta, joka on perustettu 1732 ja jonka paavi Benedictus XIV:n hyväksyi 1749. Se on pyhimys, piispa ja kirkonopettaja pyhä Alphonsus Maria de Liguorin Italiassa Scalassa lähellä Amalfia perustama ja alun perin tarkoitettu työskentelemään hyljeksittyjen maaseutuihmisten keskuudessa Napolin ympäristössä. Sääntökunta koostuu papeista ja vihityistä veljistä. Järjestö on olennaisesti ja kutsumukseltaan lähetystyöntekijäyhteisö, ja sen jäsenet ovat sen säännön mukaan vihittyjä saarnaamaan Jumalan sanaa köyhille. Köyhyyden, siveyden ja kuuliaisuuden valojen lisäksi he vannovat valalla pysyvänsä sääntökunnassa kuolemaansa asti.
Toinen redemptoristihengellisyyttä noudattava sääntökunta on ainakin Skotlannissa vaikuttava ”Filii Sanctissimi Redeptoris” eli F.Ss.R. eli niin sanotut transalpiiniset redemptoristit.
Redemptoristien vaakunassa on Kristuksen kärsimyksen välineet eli risti, seiväs ja sieni sekä Jeesuksen ja Neitsyt Marian lyhennetyt nimet ja sääntökunnan motto eli englanniksi ”With him is Plentiful Redemption”, latinaksi ”Copiosa apud eum redemptio”, joka on peräisin psalmista 129:7.
Lisäksi redemptoristeilla on suhde ainaisen avun Äidin ikoniin, jota pidetään pyhän Alphonsuksen lisäksi heidän suojeluspyhimyksenään ja jonka paavi Pius IX asetutti 1866 redemptoristikirkkoon Roomassa ja kehotti redemptoristeja tekemään sen tunnetuksi koko maailmassa. Redemptoristien sanotaan tehneen ikonista lähetystyö- ja mariaanisen kuvan koko sääntökunnalle.
Nykyään maailmassa on yli 5 500 redemptoristia, jotka toimivat 82 maassa kaikilla viidellä mantereella. Heillä on 122 kirkkoa ja vuonna 2018 seurakuntia oli 713.
Veljeskunnan osoite on Via Merulana 31, 00185 Rooma, Italia.
Huomattavia redemptoristeja

Redemptoristeja, joiden kanonisointiprosessi on avattu tai jotka ovat muuten huomattavia, ovat ainakin:
piispa José Slaby
autuas Ciriaco Olarte Pérez de Mendiguren
autuas Francis Xavier Seelos
autuas Gennaro Maria Sarnelli
autuas Ivan Ziatyk
autuas José Xavier Gorosterratzu Jaunarena
autuas Julián Pozo Ruiz de Samaniego
autuas Metoděj Dominik Trčka
autuas Miguel Goñi Ariz
autuas Pedro Romero Espejo
autuas Petrus Donders
autuas Victoriano Calvo Lozano
autuas Zenon Kovalyk
kardinaali Julio Terrazas Sandoval
isä Isaac Thomas Hecker
pyhä Alphonsus Maria de Liguori
pyhä Clement Mary Hofbauer
pyhä Gerard Majella
pyhä John Nepomucene Neumann
kunnianarvoisa Alfred Pampalon
kunnianarvoisa Antonio Filomeno Maria Losito
kunnianarvoisa Bernard Alojzy Lubienski
kunnianarvoisa Joseph-Amand Passerat
kunnianarvoisa Pelágio Sauter
kunnianarvoisa Wilhelm Janauschek
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset kotisivut (Arkistoitu – Internet Archive)
Rasheed Dwyer

| Mitalit | Mitalit | Mitalit |  |
| --- | --- | --- | --- |
|  Rasheed Dwyer (oikealla) Oregonin MM-kilpailuissa 2022. |  Rasheed Dwyer (oikealla) Oregonin MM-kilpailuissa 2022. |  Rasheed Dwyer (oikealla) Oregonin MM-kilpailuissa 2022. |  |
Maa:  Jamaika
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Peking 2015 | 4×100 metriä |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 200 metriä |  |
|  Hopeaa | Delhi 2010 | 4×100 metriä |  |
| Universiadit  | Universiadit  | Universiadit  |  |
|  Kultaa | Shenzhen 2011 | 200 m |  |
|  Hopeaa | Kazan 2013 | 200 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Toronto 2015 | 200 metriä |  |
Rasheed Dwyer (s. 29. tammikuuta 1989) on jamaikalainen pikajuoksija. Hänen päämatkansa on 200 metriä, jossa hänen ennätyksensä on vuonna 2015 Torontossa juostu 19,80. Sivulajissaan 100 metrillä Dwyer on parhaimmillaan juossut aikaan 10,10 vuonna 2016 Kingstonissa.
Dwyer oli mukana voittamassa pikaviestin maailmanmestaruutta vuoden 2015 MM-kilpailuissa Pekingissä juoksemalla alkuerissä. Lontoon 2017, Dohan 2019, Eugenen 2022 ja Budapestin 2023 MM-kilpailuissa hän karsiutui 200 metrin välierissä. IAAF World Relays -kilpailuissa hän sai pronssia 4 × 200 metrin viestissä 2017. Hän voitti vuonna 2011 kultaa kesäuniversiadien 200 metriltä Shenzhenistä. Kahta vuotta myöhemmin Dwyer oli universiadien 200 metrillä jälleen mitaleilla, nyt sijoitus oli toinen. Vuonna 2014 hän voitti kultaa Kansainyhteisön kisojen 200 metriltä Glasgow'sta. Vuonna 2010 Dwyer saavutti hopeaa Kansainyhteisön kisojen 4×100 metrin viestistä Delhistä. Vuoden 2015 Pan-Amerikan kisoista Torontosta Dwyer saavutti hopeaa 200 metriltä juostuaan kisaennätyksen 19,80 välierissä.
Dwyer on voittanut yhden hopeamitalin Keski-Amerikan ja Karibian mestaruuskilpailuissa sekä kaksi hopeaa ja yhden pronssin Keski-Amerikan ja Karibian kisoista. Alle 20-vuotiaiden MM-kilpailuissa 2008 hän sai 4 × 100 metrin viestissä hopeaa juostuaan alkuerissä. Vuodelle 2021 siirretyissä Tokion olympialaisissa hän sijoittui 200 metrillä seitsemänneksi.
Käännös suomeksi
Ritva-Liisa Sumu

Ritva-Liisa Sumu, sukunimi vuoteen 1967 Ahmavaara (15. joulukuuta 1945 – 15. tammikuuta 1975) oli suomalainen toimittaja.
Sumu valmistui valtiotieteen kandidaatiksi Helsingin yliopistosta 1970. Hän oli toimittajana Maakansa-lehdessä ja HISC–Magazinen päätoimittajana. Sumu oli Ylioppilaslehdessä toimittajana 1966–1967, toimitussihteerinä 1968–1969 ja 1970 sekä vt. päätoimittajana 1970. Hän toimi sen jälkeen freelance–toimittajana Mainos–TV:ssä 1969–1972.
Sumu kirjoitti 1974 elämäkertateoksen Sunkku, Lapin keisari isoisästään Kemi-yhtiön metsäpäällikkönä toimineesta Jarl Sundqvistista.
Sumu oli naimisissa Ilkka Sumun kanssa.
Teoksia

Sukupuoliroolit keskikoulun oppikirjoissa, sosiologian laudaturtyö. Kouluhallituksen suunnittelutoimiston tutkimuksia ja selvityksiä. C 3. Helsinki 1968
Abortti : 250:n suomalaisnaisen kokemukset vastentahtoisista raskauksista, abortista ja sterilisaatiosta. Huutomerkki-sarja. Tammi 1970
Sunkku, Lapin keisari. Weilin & Göös, Helsinki 1974, 3. painos 1975
Euston Tower

Euston Tower kesällä
Euston Tower on pilvenpiirtäjä Lontoossa, Regent's Parkin eteläpuolella. Rakennuksessa on 36 kerrosta ja se on 124 metriä (407 jalkaa) korkea.
Se oli vuoteen 1997 saakka Capital FM:n toimistorakennus, kunnes yhtiö muutti Leicester Squarelle. Vastavalmistuneen remontin jälkeen rakennuksen alakertaan on avattu kauppoja ja kahviloita.
Euston Tower talvella
Ritva Auvinen

Ritva Alina Auvinen-Kolehmainen (s. 18. lokakuuta 1932 Sortavala) on suomalainen oopperalaulaja, äänialaltaan sopraano.
Auvisen puoliso oli kenraalimajuri Pentti Kolehmainen. Auvinen oli nuorin yhdeksänlapsisessa perheessä, jonka äiti oli musikaalinen. Auvinen oli alkujaan kouluttautunut voimistelunopettajaksi ja aloitti laulunopinnot yli 30-vuotiaana Mirjam Helinin johdolla. Ensikonserttinsa hän piti 1965. Hänen uraansa kuuluu yli 50 oopperaroolia, ja hän on konsertoinut myös ulkomailla. Lisäksi hän on toiminut laulunopettajana Sibelius-Akatemiassa ja Stadiassa. Konserteissa hänen pianistinaan on toiminut Gustav Djupsjöbacka; toinen pitkäaikainen yhteistyökumppani on Collin Hanssen.
Auvinen sai Pro Finlandia -mitalin vuonna 1979.
Aiheesta muualla

Ritva Auvisen esitystuotanto Suomen äänitearkistossa (1901–1999)
Blogi Ritva Auvisen elämästä.
Rashard Lewis

| Rashard Lewis |
| --- | --- |
 Lewis vuonna 2011
Henkilötiedot
Koko nimi:  Rashard Quovon Lewis
Syntynyt: 8. elokuuta 1979 (ikä 45) Pineville, Louisiana
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Pieni laitahyökkääjä
Pituus:  208 cm
Paino:  107 kg
NBA-varaus:  32. varaus 1998 (Seattle SuperSonics)
Pelaajaura
Yliopistojoukkueet
1998–2002:  Alief Elsik
Seurajoukkueet
1998–2007 2007–2010 2010–2012 2012–2014:   Seattle SuperSonics  Orlando Magic  Washington Wizards  Miami Heat
Maajoukkueet
2001:   Yhdysvallat
Rashard Quovon Lewis (s. 8. elokuuta 1979 Pineville, Louisiana) on yhdysvaltalainen koripalloilija. NBA:ssa hän pelasi vuosina 1998–2014.
Seattle SuperSonics varasi Lewisin NBA:han 32. vuorolla vuoden 1998 varaustilaisuudessa. Hän pelasi SuperSonicsin jälkeen Orlando Magicissa ja Washington Wizardsissa. Vuonna 2012 hän siirtyi Miami Heatiin, jossa hän pelasi kaksi vuotta. Vuonna 2014 Lewis siirtyi Dallas Mavericksiin mutta lääkärintarkastuksessa hänen polvensa todettiin vaativan leikkauksen eikä hän päässyt pelaamaan.
Lewis voitti Miami Heatin joukkueessa NBA-mestaruuden keväällä 2013. Hänet valittiin NBA:n tähdistöotteluun vuosina 2005 ja 2009 ja konferenssinsa viikon pelaajaksi kahdesti. Vuonna 2001 Lewis kuului Yhdysvaltain kultaa Hyvän tahdon kisoissa voittaneeseen joukkueeseen.
Eustathios

Eustathios (m.kreik. Εὐστάθιος, lat. Eustathius) tai Efstáthios (kreik. Ευστάθιος) voi viitata seuraaviin:
Eustathios Afrikkalainen (400-luku), kristitty kirjailija
Eustathios Antiokialainen tai Sideläinen (300-luku), Antiokian piispa
Eustathios Berytoslainen (400-luku), Berytoksen piispa
Eustathios Epifaneialainen (400/500-luku), reettori
Eustathios Kappadokialainen (300-luku), uusplatonilainen filosofi
Eustathios Makrembolites (n. 1150–1200), bysanttilainen romaanikirjailija
Eustathios Rhomaios (Eustathius Romanus, n. 975–1034), bysanttilainen juristi
Eustathios Sebasteialainen (300-luku), Sebasteian piispa
Eustathios Thessalonikelainen (n. 1118–1195/1198), Thessaloniken piispa ja Homeros-kommentaattori
Eustathios (300-luku), lääkäri
Pyhä Eustachius tai Eustathios (k. 118?), pyhä
Efstáthios Chorafás (1871 – ?), kreikkalainen uimari
Ágios Efstáthios, saari Kykladien saariryhmässä Kreikassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eustathios”, voi hakea sivunnimihaulla, laajalla sivunnimihaulla tai tekstihaulla.
Fasci Italiani di Combattimento

Puolueohjelma italiaksi.
Fasci Italiani di Combattimento oli Benito Mussolinin vuonna 1919 perustama väkivaltainen poliittinen järjestö Italiassa. Järjestön jäsenet tulivat tunnetuiksi fasisteina ja mustapaitoina.
Perustaminen

Mussolini keräsi maaliskuussa vuonna 1919 Milanon Piazza San Sepolcrolla sijainneeseen toimistoon keskiluokkaa edustaneita miehiä luodakseen poliittisen taistelujärjestön. Mussolinia ja paikalle saapuneita 145 miestä yhdistivät samanlaiset aatteet, nationalismi ja militarismi. He perustivat Mussolinin ehdotuksesta fascio di combattimenton, taisteluliiton. Paikallisia taisteluryhmiä perustettiin pian myös Emilliaan, Toscanaan ja Pugliaan.
Toiminta

Huhtikuussa 1919 fasistit polttivat sosialistisen päivälehden, nimeltään L´Avanti!, toimistot Milanossa. Iskussa kuoli neljä ihmistä, ja lehden toiminta lakkasi useiksi päiviksi. Kesällä 1919 uudelle järjestölle laadittiin radikaali puolueohjelma, jossa vaadittiin uutta valtiosääntöä, ankarampaa verotusta varakkaille ja pitkälle meneviä sosiaalisia uudistuksia. Kirkkoon ja monarkiaan fasistit suhtautuivat kielteisesti. Vuoden 1920 loppuun mennessä fasistien iskuissa sosialistisia, kommunistisia, tasavaltalaisia, katolisia ja osuustoiminnallisia organisaatioita sekä ammattijärjestöjä vastaan oli kuollut satoja ihmisiä.
Marraskuussa 1921 Mussolinin johtamat fasistit, joiden kannatus oli järjestön perustamisen jälkeen kasvanut, perustivat poliittisen puolueen nimeltä Partito Nazionale Fascista eli Kansallisen fasistipuolueen.
Espanjankurjenmiekka

| Espanjankurjenmiekka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Asparagales
Heimo::  Kurjenmiekkakasvit Iridaceae
Suku::  Kurjenmiekat Iris
Laji::  xiphium
Kaksiosainen nimi
 Iris xiphium  L. 
Katso myös
   Espanjankurjenmiekka Wikispeciesissä   Espanjankurjenmiekka Commonsissa 
Infobox OKNimi-testi OKIUCN-testi OK: 
Espanjankurjenmiekka (Iris xiphium) on kurjenmiekkoihin kuuluva monivuotinen kasvilaji.
Levinneisyys

Espanjankurjenmiekka kasvaa luonnonvaraisena Etelä-Euroopassa: Espanjassa, Portugalissa, Ranskassa ja Italiassa sekä Pohjois-Afrikassa: Marokossa, Algeriassa ja Tunisiassa. Se esiintyy lisäksi koristekasvina tai viljelykarkulaisena muualla.
Francesco Gargano

| Mitalit | Mitalit | Mitalit |  |
| --- | --- | --- | --- |
|  Francesco Gargano |  Francesco Gargano |  Francesco Gargano |  |
Maa:   Italia
Miesten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Antwerpen 1920 | säilä, joukkuekilpailu |  |
Francesco Gargano (5. toukokuuta 1889 Grammichele, Catania, Italia – 29. lokakuuta 1975 Göteborg, Länsi-Götanmaa, Ruotsi) oli italialainen miekkailija. Hän kuului säilässä kultaa voittaneeseen joukkueeseen vuoden 1920 kesäolympialaisissa Antwerpenissä. Samoissa kisoissa hän jäi säilän yksilökilpailussa 11. sijalle.
Fokus Fabrik

Fokus Fabrik on vuonna 2005 perustettu suomalainen designalan yritys, joka sijaitsee Helsingissä. Yritys on tunnettu värikkäistä ja kaupunkiaiheita käsittelevistä sisustuskankaistaan. Yrityksen perustivat vuonna 2005 tekstiilisuunnittelijat Tiia Eronen, Eeva Heikkinen, Laura Järveläinen ja Hanna Kerman. Eronen ja Kerman opiskelivat tekstiilisuunnittelua Ruotsissa Textilhögskolan i Boråsissa sekä Heikkinen ja Järveläinen Taideteollisessa korkeakoulussa.
Kankaiden lisäksi Fokus Fabrik tunnetaan erilaisista performansseista. Syyskuussa 2007 Fokus Fabrik sisusti Esplanadin puistossa sijaitsevan Espan lavan kodikseen ja asui lavalla kolmen vuorokauden ajan. Syyskuussa 2006 Fokus Fabrikin Jokiperformanssi järjestettiin Porvoon joella.
Aiheesta muualla

Fokus Fabrikin kotisivut
Kuukauden muotoilija: Fokus Fabrik Design Forum. Toukokuu 2007.
Francesco Spinacino

Katkelma Francesco Spinacinon teoksesta Intavolatura. Huomaa massiivinen anfangi.
Francesco Spinacino oli italialainen renessanssisäveltäjä. Hänen ainoat säilyneet sävellyksensä ovat kaksi kirjaa kappaleita luutulle. Kaikki kappaleet on sävelletty 1500-luvun alussa.
Spinacinon syntymävuotta ei tiedetä. Hän kuoli vuonna 1507 tai myöhemmin.
Francesco Gabbani

| Francesco Gabbani |
| --- | --- |
 Gabbani vuoden 2017 Eurovision laulukilpailussa
Henkilötiedot
Syntynyt: 9. syyskuuta 1982 (ikä 42) Carrara, Italia
Ammatti:  laulaja, lauluntekijä
Muusikko
Aktiivisena:  2000–
Tyylilajit:  Electropop, indie pop
Soittimet:  laulu, kitara, piano
Levy-yhtiöt:  BMG Rights Management 
  [ Muokkaa Wikidatassa ] [ ohje ]  
Francesco Gabbani (s. 9. syyskuuta 1982 Carrara, Italia) on italialainen laulaja ja lauluntekijä. Gabbani nousi ensimmäistä kertaa kuuluisuuteen voitettuaan vuoden 2016 San Remon musiikkifestivaaleilla tulokassarjan kappaleella "Amen". Seuraavana vuonna hän voitti festivaalin pääsarjan kappaleella "Occidentali’s Karma", ja edusti myös samalla kappaleella Italiaa vuoden 2017 Euroviisuissa.
English Vinglish

| English Vinglish |
| --- | --- |

Ohjaaja:  Gauri Shinde
Käsikirjoittaja:  Gauri Shinde
Tuottaja:  Sunil Lulla R. Balki Rakesh Jhunjhunwala R. K. Damani
Säveltäjä:  Amit Trivedi
Kuvaaja:  Laxman Utekar
Leikkaaja:  Hemanti Sarkar
Pääosat:  Sridevi Mehdi Nebbou Priya Anand Adil Hussain
Valmistustiedot
Valmistusmaa:  Intia
Tuotantoyhtiö:  Hope Productions Eros International
Levittäjä:  Eros International
Ensi-ilta:  14. syyskuuta 2012 (Toronton elokuvajuhlat) 5. lokakuuta 2012 (Intia)
Kesto:  133 min
Alkuperäiskieli:  hindi
Budjetti:  INR 150 milj.
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
English Vinglish on vuonna 2012 ilmestynyt Gauri Shinden ohjaama intialainen draamakomediaelokuva. Se ilmestyi sekä hindin- että tamilinkielisenä versiona ja dubattuna teluguksi. Pääroolia näyttelee Sridevi, joka teki ylistetyn paluun hindinkieliseen elokuvateollisuuteen 15 vuoden jälkeen ja tamilinkieliseen elokuvateollisuuteen 26 vuoden jälkeen. English Vinglish menestyi Intiassa ja ulkomailla.
Elokuva kertoo kotirouva Shashi Godbolesta, joka ilmoittautuu englannin kielen kurssille oppiakseen kieltä ja saadakseen kunnioitusta aviomieheltään ja tyttäreltään.
Näyttelijät

| 0 | 1 | 2 |
| --- | --- | --- |
|  Sridevi  | … |  Shashi Godbole   |
|  Priya Anand  | … |  Radha   |
|  Mehdi Nebbou  | … |  Laurent   |
|  Adil Hussain  | … |  Satish Godbole   |
|  Navika Kotia  | … |  Sapna   |
|  Shivansh Kotia  | … |  Sagar   |
|  Sujata Kumar  | … |  Manu   |
|  Cory Hibbs  | … |  David Fischer   |
|  Rajeev Ravindranathan  | … |  P. Ramamurthy   |
|  Sumeet Vyas  | … |  Salman Khan   |
|  Ruth Aguilar  | … |  Eva   |
|  Damian Thomson  | … |  Udumbke   |
|  Maria Romano  | … |  Yu Son   |
|  Neelu Sodhi  | … |  Meera   |
|  Ross Nathan  | … |  Kevin   |
|  Maria Pendolino  | … |  Jennifer   |
|  Sulabha Deshpande  | … |  Rouva Godbole   |
|  Amitabh Bachchan  | … |  Erikoisesiintyminen (hindinkielisessä versiossa)   |
|  Ajith Kumar  | … |  Erikoisesiintyminen (tamilinkielisessä versiossa)   |
Soundtrack > Hindi

Kaikki sanat Swanand Kirkire, kaikki sävellykset Amit Trivedi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”English Vinglish I” | Shilpa Rao | 04.34 |  |  |  |  |  |  |
| 2. | ”Dhak Dhuk” | Amit Trivedi | 05.03 |  |  |  |  |  |  |
| 3. | ”Manhattan” | Clinton Cerejo, Bianca Gomes | 04.36 |  |  |  |  |  |  |
| 4. | ”Gustakh Dil” | Shilpa Rao | 05.39 |  |  |  |  |  |  |
| 5. | ”Navrai Majhi” | Sunidhi Chauhan, Swanand Kirkire, Natalie Di Luccio, Neelambari Kirkire | 04.23 |  |  |  |  |  |  |
| 6. | ”English Vinglish II” | Amit Trivedi | 04.32 |  |  |  |  |  |  |
Soundtrack > Tamili

Kaikki sanat Pa. Vijay, kaikki sävellykset Amit Trivedi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”English Vinglish I” | Shilpa Rao | 04.34 |  |  |  |  |  |  |
| 2. | ”Dhak Dhuk” | Benny Dayal | 05.03 |  |  |  |  |  |  |
| 3. | ”Manhattan” | Benny Dayal, Bianca Gomes | 04.36 |  |  |  |  |  |  |
| 4. | ”Alai Payuthe” | Hamsika Iyer | 05.39 |  |  |  |  |  |  |
| 5. | ”Ummachchi Ummachchi” | Sneha Suresh, Vijay Prakash, Chandan Bala, Lavanya Padmanabhan | 04.23 |  |  |  |  |  |  |
| 6. | ”English Vinglish II” | Benny Dayal | 04.32 |  |  |  |  |  |  |
Palkinnot

Paras esikoisohjaus – Gauri Shinde
Paras esikoisohjaus – Gauri Shinde
Lupaavin esikoisohjaus – Gauri Shinde
Paras draamanäyttelijätär – Sridevi
Paras esikoisohjaus – Gauri Shinde
Lupaavin esikoisohjaus – Gauri Shinde
Paras esikoisohjaus – Gauri Shinde
Vuoden huomattava suoritus – Sridevi
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (englanniksi)
English Vinglish Internet Movie Databasessa (englanniksi)
English Vinglish AllMoviessa. (englanniksi)
Fathia Nkrumah

| Fathia Nkrumah |
| --- | --- |
 Fathia Nkrumah poikansa Gamalin kanssa
Henkilötiedot
Syntynyt: 22. helmikuuta, 1932 Kairo, Egypti
Kuollut: 31. toukokuuta 2007 (75 vuotta) Kairo, Egypti
Kansalaisuus:   Egypti
Ammatti:  opettaja
Puoliso:  Kwame Nkrumah
Fathia Nkrumah (aiemmin Fathia Rizk, arab. فتحية رزق‎; 22. helmikuuta 1932 Kairo – 31. toukokuuta 2007 Kairo) oli Ghanan ensimmäisen presidentin Kwame Nkrumahin egyptiläinen vaimo.
Ennen avioliittoa

Fathia Rizk syntyi ja kasvoi Zeitounissa Kairossa koptilaisessa perheessä. Hän oli varhain kuolleen virkamiesisän kolmas tytär ja hänen äitinsä joutuikin kasvattamaan hänet pääosin yksin.
Suoritettuaan toisen asteen tutkintonsa, Fathia työskenteli opettajana Notre Dame des Apôtres:issa. Koska opettaminen ei kiinnostanut häntä, hän meni pankkiin töihin. Tässä vaiheessa Kwame Nkrumah pyysi häntä vaimokseen. Fathian äiti oli haluton näkemään jo toisen lapsistaan naivan ulkomaalaisen ja lähtevän maasta, kuten Fathian veli oli lähtenyt Egyptistä englantilaisen vaimonsa kanssa. Fathia selitti että Nkrumah oli anti-kolonialistinen sankari, kuten Gamal Abdel Nasser, mutta hänen äitinsä kieltäytyi puhumasta hänelle ja siunaamasta heidän liittoaan. Nkrumah avioitui Fathian kanssa samana iltana kun tämä saapui Ghanaan: uudenvuodenaattona 1957–1958.
Lähtö Ghanasta

Fathia Nkrumah oli nuori vaimo ja kolmen hyvin nuoren lapsen äiti kun hänen miehensä kukistettiin Ghanan ensimmäisessä onnistuneessa sotilasvallankaappauksessa 24. helmikuuta 1966. Hänen täytyi lähteä lapsineen Kairoon, Egyptiin miehensä jouduttua maanpakoon.
Kuolema

Fathia kuoli 31. toukokuuta 2007 Badrawyn sairaalassa Kairossa sairausjakson jälkeen.
Hänen muistomessunsa pidettiin ortodoksisessa katedraalissa Kairossa koptikirkon paavi Shenouda III:n johtamana perjantaina 1. kesäkuuta 2007 ja hänet haudattiin miehensä viereen Ghanaan Ghanan presidentti John Kufuorin toiveesta.
Aiheesta muualla

Profile by Gamal Nkrumah (September 2000) (Arkistoitu – Internet Archive)
Fathia fata Nkrumah kente design (Arkistoitu – Internet Archive)
Picture: Fathia with Kwame Nkrumah and W.E.B. DuBois
Pictures from Fathia's funeral (Arkistoitu – Internet Archive)
Erik Haula

| Erik Haula |
| --- | --- |

Henkilötiedot
Syntynyt: 23. maaliskuuta 1991 (ikä 33) Pori, Suomi
Kansalaisuus:   Suomi
Jääkiekkoilija
Lempinimi:  Haula-Famer
Pelipaikka:  hyökkääjä
Maila:  vasen
Pituus:  180 cm
Paino:  88 kg
Seura
Seura:  New Jersey Devils
Sarja:  NHL
Pelinumero:  56
Pelaajaura
Pääsarjaura:  2013–
Aik. seurat:  Houston Aeros (AHL)   Iowa Wild (AHL)   Minnesota Wild (NHL) Vegas Golden Knights (NHL) Carolina Hurricanes (NHL)   Florida Panthers (NHL)   Nashville Predators (NHL) Boston Bruins (NHL)
NHL-varaus:  182. varaus, 2009 Minnesota Wild
KHL-varaus:  160. varaus, 2010 SKA Pietari
Erik Haula (s. 23. maaliskuuta 1991 Pori) on suomalainen jääkiekkoilija, joka edustaa NHL-seura New Jersey Devilsiä. Hän on pelipaikaltaan keskushyökkääjä, mutta pelaa joskus myös laidassa. Haulan vahvuuksia ovat nopeus, työmoraali ja kahdensuunnan peli.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Valko-Venäjä 2014 | miehet |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Yhdysvallat 2009 | miehet |  |
Haula pelasi MM-kilpailuissa vuonna 2014 voittaen hopeaa.
Hän pelasi alle 18-vuotiaiden MM-kilpailuissa vuosina 2008 ja 2009 voittaen pronssia. Vuonna 2011 hän pelasi alle 20-vuotiaiden MM-kilpailuissa 2011 ollen Suomen paras maalintekijä ja toiseksi paras pistemies Teemu Pulkkisen jälkeen. Haula pelasi alle 17-vuotiaiden World Hockey Challengessa vuonna 2008. Yhteensä hän on pelannut 44 nuorten ja 13 poikien maaottelua.